Լանս

Լանս ( , ), քաղաք Ֆրանսիայի հյուսիսում , Օ դը Ֆրանս երկրամասի Պա դը Կալե դեպարտամենտում։ Ածխի արդյունահանման հին կենտրոն է։

Պատմություն 
Պատմական աղբյուրներում առաջին անգամ հիշատակվել է 1180 թվականին՝ որպես ամրացված բնակավայր Հյուսիսային Ֆրանսիայում։ 13-րդ դարում   Լուի VIII թագավորը քաղաքի կարգավիճակ է շնորհել Լանսին։  1526 թվականին Լանսը մտցվել է Իսպանական Նիդերլանդների կազմի մեջ և Ֆրանսիային է վերադարձվել միայն 1659 թվականին։ 1849 թվականին հայտնաբերվել են ածխի հանքավայրեր, և զարկ է տրվել քաղաքի բուռն աճին։ Առաջին համաշխարհային պատերազմի ժամանակ Լանսը լրջորեն վնասվել է, ռմբակոծությունների է ենթարկվել նաև Երկրորդ համաշխարհային պատերազմի ժամանակ։ 20-րդ դարի 60-ական թվականներին ածխի արդյունահանումը դադարեցվել է։ Լքված ածխահանքերից մեկում 2012 թվականի դեկտեմբերին Ֆրանսիայի այն ժամանակվա նախագահ Ֆրանսուա Օլանդի նախաձեռնությամբ բացվել է Լուվրի թանգարանի մասնաճյուղը, որն զբաղեցնում է մոտավորապես 14 հազար քառակուսի մետր տարածք և տարեկան շուրջ 550 հազար այցելու է ունենում։

Սպորտ 
Քաղաքի RC Lens թիմը հանդես է գալիս Ֆրանսիայի ֆուտբոլի բարձրագույն խմբի՝ Լիգա 1-ի առաջնությունում։ 1997/1998 մրցաշրջանում դարձել է Ֆրանսիայի չեմպիոն։ Թիմն իր տնային խաղերն անցկացնում է Stade Bollaert-Delelis մարզադաշտում, որը կարող է տեղավորել  38 հազար մարզասեր՝ ավելի շատ, քան քաղաքի բնակչության թվաքանակն է։ Այստեղ անց են կացվել ֆուտբոլի Եվրո 1984-ի, ՖԻՖԱ 1998-ի, Եվրո 2016-ի առաջնությունների եզրափակիչ փուլերի, ինչպես նաև ռեգբիի աշխարհի գավաթի 1999 և 2007 թվականների խաղարկությունների մրցախաղեր։

Ժողովրդագրություն

Քույր քաղաքներ 
 , Լանս
 , Պլաուեն
 , Լանս

Պատկերասրահ

Ծանոթագրություններ

Արտաքին հղումներ 

 Քաղաքի պաշտոնական կայքէջը 
 Communauté d'Agglomeration of Lens-Liévin 
 Վիճակագրության ազգային ինստիտուտի տվյալներ
 Результаты муниципальных выборов 2020 года
 Энциклопедия коммун Франции

Ֆրանսիայի քաղաքներ
Ֆրանսիայի համայնքներ